আট বছরের শিশুকে ঘুমের ওষুধ খাইয়ে অভুক্ত রেখে ইলেকট্রিক শক দিয়ে লাগাতার গণধর্ষণ করে যারা খুন করে পাথরে থেঁতলে, তারা দুনিয়ার কোনও ‘ধর্মের’ আওতায় পড়তে পারে না। তাদের জন্য কোনও শাস্তিই যথেষ্ট নয়। আর এই সব শিশ্ন-সর্বস্ব প্রাণীদের সমর্থনে যারা রাস্তায় নামে তাদের গুলি করে প্রকাশ্যে ঝুলিয়ে দেওয়া উচিত। আমরা এসব কেবল দেখি, বুঝি না , রাজনীতি সেটা জানে। তাই সে আরো পথ গুলিয়ে দিতে এসে হাজির হয়। দিল্লির দরবারে যে সব মানুষের মতো চেহারার জনপ্রতিনিধিরা আছে তারা খুব ভাল জানে , আমরা আদতে বোধহীন ভারতবাসী। তাই তারা মন্দিরের সামনে বোমা রাখে। মসজিদে বুলেট নিয়ে লোক ঢুকিয়ে দেয়। তারপর দূরে দাঁড়িয়ে দেখে, খেলাটা জমে গেছে। আমরা আবার এদের ভোট দি। ধর্মের আফিম খাই স্বেচ্ছায়। গেরুয়া রঙের চাদর গায়ে দিয়ে নিঃস্বতর হতে থাকি। অন্তর্যামী মসনদ জানে , আমরা ভুলে যাই সব। আমরা ক্ষমা করে দি নোটবন্দীর কালের শত গরীব মানুষের রাস্ট্রীয় হত্যাকে। ভুলে যাই, মাংস বিক্রেতার খুনের কথা। ভুলে যাই, একটা গোটা ট্রেনভর্তি লোককে পুড়িয়ে মারার কথা। ওরা জানে, আমরা আসিফার কথাও ভুলে যাব। পয়লা বৈশাখে হাজার টাকা খরচ করে ইলিশ খাব। টিভি ক্যামেরার সামনে দাঁত কেলিয়ে বলবো, ” বাংলা ইয়ারটা জাস্ট ভুলে গেছি। বাই দি ওয়ে, ফার্স্ট বৈশাখে কিন্তু আমাদের সৃজিতের মুভি দেখা মাস্ট।ড্যাড, মম , ওয়াইফ-সব্বাইকে নিয়ে যাই। আর আপনাকেও হ্যাপি ফার্স্ট বৈশাখ জানিয়ে রাখলাম ইন আডভ্যান্স।”